**Ludas Községi Önkormányzat Képviselő-testületének**

**5/2020. (II.15.) önkormányzati rendelete**

**az avar és kerti hulladék nyílttéri égetéséről**

Ludas Községi Önkormányzat Képviselő-testülete Alaptörvény 32. cikk (2) bekezdésében meghatározott feladatkörében eljárva, a környezet védelmének általános szabályairól szóló 1995. évi LIII. törvény 46. § (1) bekezdés c) pontjában kapott felhatalmazás alapján az alábbiakat rendeli el:

1. **A rendelet célja és hatálya**

1.§

A rendelet célja az avar és kerti hulladék nyílttéri égetésére vonatkozó olyan helyi szabálynak a megállapítása, ami a levegő tisztaságának védelmét biztosítja.

2.§

A rendelet területi hatálya Ludas község belterületére terjed ki. Nem terjed ki a község közigazgatási területén a mezőgazdasági- és erdőművelés alatt álló ingatlanokra.

1. **Értelmező rendelkezések**

3.§

E rendelet alkalmazásában avar és kerti hulladék: hasznosításra alkalmatlan fű, falomb, kaszálók, gyökérmaradvány, szár, levél, nyesedék és egyéb növényi maradványok.

1. **Avar és kerti hulladék égetésének szabályai**

4.§

(1) A község belterületén az avar és kerti hulladék ártalmatlanításáról elsősorban komposztálással kell gondoskodni.

(2) A község belterületén az avar és kerti hulladék megsemmisíthető égetéssel is.

5.§

Ludas község belterületén az avar és kerti hulladékot nyílt téren égetni minden év október 1. napjától március 31. napjáig 10 és 16 óra között szerda és szombati napokon, április 1. napjától szeptember 30. napjáig 10 és 16 óra között kedd, csütörtök és szombati napokon lehet.

(2) Munkaszüneti és ünnepnapokon az égetés (szigorúan) tilos.

(3) Az avar és kerti hulladék a tűzvédelmi előírások (szigorú) betartása mellett csak felügyelettel, száraz állapotban a környezet, illetve a környéken lakók zavarása nélkül égethető. A kerti hulladék és avar égetését csak nagykorú személy végezheti.

(4)Avart és kerti hulladékot nem lehet égetni:

a) a hatóság által elrendelt megyei és országos tűzgyújtási tilalom idején,

b) közterületen,

c) párás, tartósan ködös időben és erős szél esetén.

 (5) Tilos az avar és kerti hulladék égetése közterületen, valamint egészségügyi, kulturális, oktatási és sport intézmények 100 méteres körzetében azok működési ideje alatt.

(6) A (5)bekezdéstől eltérően nem tiltott közterületen az annak tisztításából, gondozásából keletkezett avar és kerti hulladék égetése, ha azt az önkormányzat engedélyével, az alkalmazásában álló foglalkoztatott személyek végzik.

 (7) Az avar és kerti hulladék meggyújtásához nem használható olaj, benzin, vagy más vegyi adalékanyag és az égetendő hulladék nem tartalmazhat kommunális, ipari eredetű vagy veszélyes hulladékot, műanyagot, PVC, gumit, vegyszert, festéket, vagy ezek maradékait.

6.§

A tűz őrzéséről és veszély esetén annak eloltásáról a tűzgyújtója köteles gondoskodni. A tűz helyszínén olyan eszközöket és felszereléseket kell készenlétben tartani, amelyekkel a tűz terjedése megakadályozható, illetőleg eloltható. Az égetés végén meg kell győződni arról, hogy a tűz elhamvadt, és gondoskodni kell a visszamaradt parázs vagy hamu locsolásáról vagy földréteggel történő lefedéséről.

.

1. **Záró rendelkezések**

8.§

(1) Ez a rendelet 2020. március 18-án lép hatályba.

(2) Hatályát veszti a Ludas Községi Önkormányzat Képviselő-testületének a hulladékégetésről szóló az avar és kerti hulladék nyílttéri égetéséről szóló 13/2015. (VII. 2.) önkormányzati rendelete

Ludas, 2020. február 14.

Vargáné Csengeri Mónika                                                                Forgó Istvánné

polgármester                                                                                             jegyző

Kihirdetve:

2020. február 15.

Forgó Istvánné jegyző